Diari Oficial de la Generalitat Valenciana


Sumari del DOGV 6219, del 04-03-2010 (2010/2244)

RESOLUCIÓ de 12 de febrer de 2010, del conseller de Governació, com a president de l'Observatori de Dret Civil Valencià, per la qual es modifica la composició de l'Observatori esmentat, en relació a la representació del Tribunal de les Aigües de la Vega de València.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/2244


Data del document
:   12-02-2010

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià
    * Tribunal de Les Aigües

RESOLUCIÓ de 12 de febrer de 2010, del conseller de Governació, com a president de l'Observatori de Dret Civil Valencià, per la qual es modifica la composició de l'Observatori esmentat, en relació a la representació del Tribunal de les Aigües de la Vega de València. [2010/2244]  
L'Observatori de Dret Civil Valencià fou creat mitjançant el Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de Dret Civil Valencià.  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós organismes.  
L'article 22.1 f) de l'esmentat Reglament, en regular la composició de l'Observatori de Dret Civil Valencià, indica que aquest òrgan l'integraran, entre altres vocals nomenats pel/la president/a: «VI) Un membre del Tribunal de les Aigües de la Vega de València, a proposta del seu ple».  
El conseller de Governació, com a president de l'Observatori de Dret Civil Valencià, mitjançant una Resolució de 31 de gener de 2008, va nomenar els vocals de l'Observatori adés esmentat. I, també amb data 31 de gener de 2008, va dictar una resolució per la qual es determinava la composició de l'Observatori de Dret Civil Valencià, resolució aquesta última que fou publicada en el DOCV número 5707, de 20 de febrer d'aqueix mateix any.   
Mitjançant certificació expedida pel Tribunal de les Aigües de la Vega de València de data 21 de gener de 2010, s'ha proposat a la Conselleria de Governació la designació de l'actual president, Vicente Nácher Luz, com a representant d'aquella institució a l'Observatori de Dret Civil Valencià en substitució de l'anterior president, Ricardo Belenguer Vicent.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'aquest decret.  
En exercici d'aqueixa facultat i en virtut del que disposa l'article 13.1 del Decret 19/2009, de 6 de novembre, del president de la Generalitat, pel qual es determinen les conselleries en què s'organitza l'administració de la Generalitat, en relació amb l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, es dicta la present resolució:  
Primer  
Cessar Ricardo Belenguer Vicent com a vocal de l'Observatori de Dret Civil Valencià, en representació del Tribunal de les Aigües de la Vega de València.  
Segon  
Nomenar Vicente Nácher Luz, president del Tribunal de les Aigües de la Vega de València, vocal de l'Observatori de Dret Civil Valencià, en representació d'aquella institució.  
Tercer  
La present resolució es publicarà en el Diari Oficial de la Comunitat Valenciana i produirà efectes des del dia de la publicació.  
València, 12 de febrer de 2010.- El conseller de Governació: Serafín Castellano Gómez.